Hangi qusannoo fedhii fi dandeettii qusannoo jiru irratti hundaa’ee kan murtaa’u ta’ee yeroo ykn wayita murtaa’e tokko keessatti gaaffiiwwan galiin biyyoolessa hangamtu argama? Kana keessaa hangamtu hojiirra oole? Galiin kun lammiiwwan jidduutti akkamitti qoodama? Isaan jedhamaniif deebii gahaa kennuun yoo danda’ame qamarii wal-quunnamtii galii fi hanga itti fayyadama galiitti (marginal prospensity to consume) fayyadamuun dandeetti qusannoo jiru tilmaamuun ni danda’ama. 2 Hangi galii, haallawwan dandeettii qusannoo murteessan keessaa isa tokko yoo ta’ellee haallawwan kan biroon dandeettii qusannoo irratti dhiibbaa qaban ni jiru. Kanneen keessaa hangi dhalaa (interest rate) isa tokko dha.